কিন্তু ২০১৪ সালের নির্বাচনে দলের বিদ্রোহীপ্রার্থী হয়ে রেজাউল হক চৌধুরী স্বতন্ত্র এমপি নির্বাচিত হন। তিনিও দলীয় মনোনয়ন লাভের চেষ্টা চালিয়ে যাচ্ছেন। তবে, তিনি দলীয় নেতাদের কাছে টানতে অনেকাংশে ব্যর্থ বলে সাধারণ নেতাকর্মীরা জানিয়েছেন। তাছাড়া এমপি রেজাউল হক চৌধুরীর পুত্র, ভাই, ভাতিজাদের কর্মকাণ্ডে নির্বাচনী এলাকার মানুষ তাদের উপর অনেকটা নাখোশ। আগামী নির্বাচনকে ঘিরে সাবেক এমপি আফাজ উদ্দিন আহমেদ, বর্তমান স্বতন্ত্র এমপি রেজাউল হক চৌধুরী ছাড়াও কুষ্টিয়া জেলা আওয়ামী লীগের সদস্য একেএম সরওয়ার জাহান বাদশা দলীয় মনোনয়ন লাভের আশায় প্রচারণা চালিয়ে যাচ্ছেন। এই আসনে জাতীয় পাটির্র (এরশাদ) কেন্দ্রীয় কমিটির সদস্য ও কুষ্টিয়া জেলা কমিটির সাধারণ সম্পাদক শাহরিয়ার জামিল জুয়েল নির্বাচনী মাঠে গণসংযোগ করছেন।